# Bactra

### De Viquipèdia

Bactra, actual Balkh al Afganistan, fou una ciutat capital de la satrapia de Bactriana sota l’imperi persa i sota l’ imperi Selèucida.

Plini i Estrabó la consideren la mateixa ciutat que Zariaspa, però Arrià diferencia les dues ciutats. Segons Plini el seu nom deriva del riu a la riba del qual estava situada però Curtius diu que era al mig d’una plana al peu de les muntanyes Paropamisan i sense cap riu. Tolomeu confirma que era a la riba d’un riu però no en dona el nom. Alexandre el gran hi va passar el hivern del 328 aC al 327 aC a la seva tornada de Sogdiana, i des allí va començar la primavera següent la seva invasió del Penjab.

Vers el 255 aC el sàtrapa grec Diodot es va fer independent i va originar el regne indogrec de Bactriana.

Obtingut de "http://ca.wikipedia.org../../../b/a/c/Bactra.html"

Categories: Imperi persa | Imperi Selèucida | Bactriana

##### Views

- Article
- Discussió
- Revisió actual

##### Cerca